รัฐบาลนำเงินที่รับบริจาคจากกองทุนเงินช่วยเหลือผู้ประสบสาธารณภัย สำนักนายกรัฐมนตรี ช่วยเหลือผู้บริสบอัคคีภัยในพื้นที่จังหวัดนครราชสีมา
รัฐบาลนำเงินที่รับบริจาคจากกองทุนเงินช่วยเหลือผู้ประสบสาธารณภัย สำนักนายกรัฐมนตรี ช่วยเหลือผู้ประสบอัคคีภัยในพื้นที่จังหวัดนครราชสีมา นายเทวัญ ลิปตพัลลภ รัฐมนตรีประจำสำนักนายกรัฐมนตรี นำเงินที่ได้รับบริจาคจากประชาชนและภาคส่วนต่างๆ เข้ากองทุนเงินช่วยเหลือผู้ประสบสาธารณภัย สำนักนายกรัฐมนตรี มอบให้แก่ผู้ประสบอัคคีภัย ที่จังหวัดนครราชสีมา ทั้งนี้เหตุการณ์ดังกล่าวเกิดขึ้นเมื่อวันที่ 7 สิงหาคมที่ผ่านมา ส่งผลให้บ้านเรือนประชาชนเสียหายทั้งหลัง 3 ราย หน่วยงานที่เกี่ยวข้องในพื้นที่ได้ดำเนินการช่วยเหลือผู้ประสบภัยแล้วในเบื้องต้น แต่เนื่องจากมูลค่าความเสียหายมีจำนวนมาก จำเป็นต้องก่อสร้างใหม่ทั้งหลัง จึงนำเงินจากกองทุนฯ ให้ความช่วยเหลือเพิ่มเติม รายละ 235,000 บาท รวมมูลค่าทั้งสิ้น 705,000 บาทรัฐมนตรีประจำสำนักนายกรัฐมนตรี กล่าวด้วยว่า ขอให้ประชาชนระมัดระวังการเกิดอัคคีภัยในช่วงอากาศเปลี่ยนแปลง เพราะหากเกิดความเสียหายแล้ว จะนำมาซึ่งความสูญเสียทั้งชีวิตและทรัพย์สิน การช่วยเหลือจากกองทุนอาจจะไม่สามารถช่วยเหลือได้เต็มมูลค่าความเสียหาย แต่จะช่วยเหลือได้เพียงบางส่วนเพื่อเป็นการบรรเทาความเดือดร้อนเท่านั้น อีกทั้งการนำเงินจากกองทุนฯ ไปให้ความช่วยเหลือผู้ประสบสาธารณภัย ได้แก่ อุทกภัย วาตภัยและอัคคีภัย ต้องพิจารณาว่าเข้าหลักเกณฑ์การให้ความช่วยเหลือหรือไม่